Document ID: 32005R1869

KOMISIJAS REGULA (EK) Nr. 1869/2005
(2005. gada 16. novembris),
ar kuru aizstāj pielikumus Eiropas Parlamenta un Padomes 2004. gada 21. aprīļa Regulai (EK) Nr. 805, ar ko izveido Eiropas izpildes rīkojumu neapstrīdētiem prasījumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 805/2004, ar kuru izveido Eiropas izpildes rīkojumu neapstrīdētiem prasījumiem (1), un jo īpaši tās 31. pantu,
apspriedusies ar Komiteju, kas nodibināta ar Regulas (EK) Nr. 805/2004 32. pantu,
tā kā:
(1)
Regulas (EK) Nr. 805/2004 I līdz VI pielikumā ir vairākas standarta veidlapas, kas izmantojamas saistībā ar Eiropas izpildes rīkojuma procedūru neapstrīdētiem prasījumiem.
(2)
Pēc 2004. gada 1. maijā notikušās jauno dalībvalstu pievienošanās Regulas (EK) Nr. 805/2004 I līdz VI pielikums ir jāaizstāj, pielāgojot standarta veidlapas, lai tās varētu lietot arī jaunajās dalībvalstīs.
(3)
Tādēļ attiecīgi jāgroza Regula (EK) Nr. 805/2004,
IR PIEŅĒMUSI ŠO REGULU.
1. pants
Regulas (EK) Nr. 805/2004 I līdz VI pielikumu aizstāj ar atbilstošajiem šīs regulas pielikumiem.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 16. novembrī

Labels: 3
11
15